Diari Oficial de la Generalitat Valenciana


Sumari del DOGV 3142, del 15-12-1997 (1997/12037)

DECRET 288/1997, de 25 de novembre, del Govern Valencià, pel qual s'autoritza l'ampliació d'ensenyaments en la Universitat Politècnica de València.
---------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/25/288/dof/vci/html**

### Dades del document

Número de DOGV
:   3142

Data del DOGV
:   15-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/12015


Data del document
:   25-11-1997

Organisme emissor
:   Conselleria de Cultura, Educació i Ciència

Tipus de document
:   Decret

4047 DECRET 288/1997, de 25 de novembre, del Govern Valencià, pel qual s'autoritza l'ampliació d'ensenyaments en la Universitat Politècnica de València. [97/X12461]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'Estat.
  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.
  
El Reial Decret 2.633/1985, de 20 de novembre, sobre traspàs de serveis de l'Administració de l'Estat a la Comunitat Valenciana en matèria d'universitats, estableix en l'annex I.B.2.a) que la Comunitat Valenciana assumeix la competència de la creació, la supressió, l'adscripció i la integració, de les facultats, escoles tècniques, escoles universitàries i altres centres universitaris la creació dels quals no correspon a la universitat.
  
El Reial Decret 557/1991, de 12 d'abril, sobre creació i reconeixement d'universitats i centres universitaris, en l'article 16, estableix els requisits necessaris per a l'ampliació d'ensenyaments conduents a l'obtenció de títols oficials.
  
De conformitat amb dit Reial Decret, el Consell Social de la Universitat Politècnica de València en la seua sessió de data 18 de setembre de 1994, ha acordat proposar la implantació dels ensenyaments a què fa referència aquest decret.
  
El Consell d'Universitats, en data 27 de setembre de 1994, emeté informe favorable amb relació a les propostes formulades per la Universitat de València.
  
El Consell Interuniversitari de la Comunitat Valenciana, en la seua reunió de data 13 d'octubre de 1994, conegué la sol·licitud de la Universitat Politècnica de València, tal com disposa respecte a la creació, l'ampliació i la transformació de centres universitaris l'article 5.2 de la Llei de la Generalitat Valenciana 3/1985, de 9 de març, de Coordinació Interuniversitària de la Comunitat Valenciana.
  
Per tot això, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 25 de novembre de 1997,
  
DECRETE
  
Article únic
  
S'autoritza la implantació i la posada en funcionament en la Universitat Politècnica de València dels ensenyaments conduents a l'obtenció del títol oficial d'enginyer en Organització Industrial, que organitzarà l'Escola Tècnica Superior d'Enginyers Industrials de València.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI